ร้านอยู่ตรงซอยหลังธนาคารกสิกร สาขาสะพานพระร่วง เข้าซอยไปตามทางเลี้ยวขวานิดหน่อยก็ถึง ไม่แน่ใจเวลาเปิด แต่เปิดตอนเย็นๆ มีอาหารหลายอย่างค่ะ ไม่ได้มีเฉพาะพิซซ่า 

ตัวเมนูพิซซ่าเองก็มีหน้าให้เลือกหลากหลาย เพิ่มชีสได้ ส่วนเมนูอื่นที่เด่นๆก็จะเป็นเบอร์เกอร์ สปาเก็ตตี้ ลาซานญ่า(เนื้อ/ผักโขม) แล้วก็จะเป็นของทานเล่น อย่างเฟรนช์ฟราย 

พิซซ่าอร่อยมาก เราเคยกินแบบออริจินัล ก็คือเป็นธรรมดา แค่แป้งโด ชีส ซอสพิซซ่า แต่แค่นี้ก็อร่อยมากแล้วอ่ะ ด้วยเพราะมันทำกันสดๆ อบเสร็จยกมาเลยด้วย แป้งไม่หนาไป กำลังอร่อยเลย กับทีเคยกินอีกหน้านึงรู้สึกจะเป็นฮาวาเอี้ยน อร่อยดีเหมือนกัน หนักเครื่อง แล้วยิ่งเบสอร่อยอยู่แล้ว ใส่หน้าอะไรก็อร่อย ลาซานญ่าผักโขมอร่อยดี ส่วนเบอร์เกอร์ยังไม่เคยกิน แต่เป็นที่เลื่องลือพอสมควร 

ร้านโฮมเมดแบบนี้แน่นอนว่าต้องใช้เวลารอหน่อย แต่อร่อยคุ้มรอแน่นอน